Is bealach iontach simplí é d’ainm a úsáid as Gaeilge le léiriú do dhaoine go bhfuil an Ghaeilge agat agus go bhfuil tú sásta í a labhairt.
Tá dhá bhealach shimplí in úsáid ag daoine le haitheantas a thabhairt don leagan Gaeilge dá n-ainm seachas an leagan Béarla:
1. Trí úsáid leanúnach a bhaint as an leagan Gaeilge.
Ní mór duit ach an nós a thosú an leagan Gaeilge d’ainm a úsáid go rialta, go hoifigiúil agus go neamhoifigiúil. Is féidir é a dhéanamh de réir a chéile, ar dtús báire le do chlann, le do chairde, ag clárú le club, scoil, coláiste nó ollscoil, ag oscailt cuntas bainc, ar do cheadúnas tiomána, ar dhuillíní pá ó d’fhostóir, leis na Coimisinéirí Ioncaim srl.
2. Tríd d’ainm a athrú trí ghníomhas aonphairtí.
Is é atá i ngníomhas aonpháirtí le haghaidh athrú ainm ná go bhfuil tú ag tréigean úsáid d’iar-ainm, go n-úsáidfidh tú d’ainm nua i gcónaí agus go n-éilíonn tú ar gach duine d’ainm nua a úsáid. Is bealach é seo le d’ainm as Gaeilge a úsáid ar bhonn níos foirmiúla agus beidh fianaise dhoiciméadach agat ansin go bhfuil d’ainm athraithe. Léigh anseo faoi conas d’ainm nua a fháil ar do phas.
Tá tuilleadh eolais ar fáil faoi athrú ainmneacha anseo.
Mura bhfuil tú cinnte cén leagan Gaeilge atá ag d’ainm, is féidir cuardach a dhéanamh ar http://www.irishidentity.com/names.html